IN627A 2014/74-0. OUTORGAMENTO A GAS GALICIA SDG, S. A. DE AUTORIZACIÓN PARA A DISTRIBUCIÓN DE GAS NATURAL CANALIZADO NO TERMO MUNICIPAL DE SILLEDA
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 30/09/2016)

Logo de examinar o expediente instruído a pedimento da empresa Gas Galicia SDG SA, con enderezo para os efectos de notificacións na rúa Lisboa, Edificio Área Central, Local 31- HIJ, 15707–Santiago de Compostela (A Coruña), resultan os seguintes Primeiro.- O 05/08/2014 a empresa Gas Galicia SDG SA presentou a solicitude de autorización administrativa para a distribución de gas natural canalizado no termo municipal de Silleda (Pontevedra). Segundo consta no proxecto presentado, cuxo orzamento ascende a 472.341 €, as características básicas das instalacións son as seguintes: A subministración de gas natural farase cun módulo de regasificación de GNL (gas natural licuado), con depósito de almacenamento de 60 m3 e cuxa instalación está prevista na parcela de referencia catastral 36052K50600549. A rede de distribución terá o seu inicio neste módulo, dende o que partirá un eixo principal que posteriormente se dividirá en diferentes ramais de menor diámetro para cubrir axeitadamente a demanda de gas das diferentes áreas do núcleo urbano, empregándose tubaxe de polietileno. O nivel de presión a adoptar elixirase tendo en conta parámetros como o tipo de consumo a subministrar ou o número total de clientes potenciais. Segundo.- O 01/09/2014 a Dirección Xeral de Enerxía e Minas ditou resolución pola que se iniciou o trámite de competencia para o outorgamento da dita autorización administrativa, para os efectos previstos no artigo 5 do Decreto 62/2010, do 15 de abril. Esta resolución publicouse no Diario Oficial de Galicia do 24/09/2014 e, durante o prazo establecido (30 días), non se presentaron outras solicitudes en concorrencia. En consecuencia, continuouse co procedemento de outorgamento de autorización administrativa solicitada pola empresa Gas Galicia SDG SA. Terceiro.- O 14/04/2015 a Dirección Xeral de Enerxía e Minas ditou resolución pola que se someteu a información pública o proxecto de autorización administrativa, promovido por Gas Galicia SDG SA, para a distribución de gas natural en Silleda (expediente IN627A 2014/74-0). Esta resolución publicouse no Diario Oficial de Galicia do 23/06/2015, no Boletín Oficial da Provincia do 28/05/2015 e nos xornais La Voz de Galicia e Faro de Vigo do 28/05/2015, e tamén estivo exposta no taboleiro de anuncios do Concello de Silleda. Durante o período de información pública legalmente establecido para este proxecto de autorización administrativa non se presentaron alegacións. Cuarto.- O 17/04/2015 a Dirección Xeral de Enerxía e Minas trasladou unha separata técnica do citado proxecto de autorización administrativa presentado por Gas Galicia SDG SA ao Concello de Silleda, pola súa condición de Administración con bens e dereitos afectados e para os efectos de obter o seu informe ao respecto. Este concello emitiu informe técnico ao respecto, no que se detallan os bens municipais que se verán afectados e esíxese o seu restablecemento ou mellora logo de rematar as obras e, así mesmo, indícase que non se achegan datos sobre a normativa de prevención de incendios en canto ao módulo de regasificación. Deste informe do concello deuse traslado á empresa promotora da infraestrutura gasista, Gas Galicia SDG SA, quen presentou escrito de conformidade, sinalando que os datos de prevención de incendios para o módulo de regasificación incluiranse no proxecto de execución e nas separatas que se presentarán para solicitar a correspondente licenza municipal de obras. Quinto.- O 13/07/2015 a Xefatura Territorial de Pontevedra da Consellería de Economía, Emprego e Industria (en adiante, xefatura territorial) emitiu informe sobre o proxecto de autorización administrativa para a distribución de gas natural en Silleda, no que se conclúe que se axusta no seu contido ao considerado no Real decreto 1434/2002, do 27 de decembro. Primeiro.- A Dirección Xeral de Enerxía e Minas é a competente para resolver este expediente con fundamento no Estatuto de Autonomía de Galicia; no Real decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de industria, enerxía e minas; no Decreto 132/1982, do 4 de novembro, sobre asunción de competencias en materia de industria, enerxía e minas e a súa asignación á Consellería de Industria, Enerxía e Comercio; no Decreto 129/2015, do 8 de outubro, polo que se fixa a estrutura orgánica das consellerías da Xunta de Galicia; no Decreto 175/2015, do 3 de decembro, polo que se establece a estrutura orgánica da Consellería de Economía, Emprego e Industria; en relación coa Lei 34/1998, do 7 de outubro, do sector de hidrocarburos; co Real decreto 1434/2002, do 27 de decembro, polo que se regulan as actividades de transporte, distribución, comercialización, subministración e procedementos de autorización de instalacións de gas natural; co Decreto 62/2010, do 15 de abril, polo que se regula o trámite de competencia e os criterios de valoración no suposto de concorrencia de dúas ou máis solicitudes de autorización administrativa de instalacións de transporte secundario e distribución de gas natural e redes de distribución de gases licuados do petróleo (GLP); coa Orde da Consellería de Industria e Comercio do 30/11/1999 sobre a tramitación de autorizacións administrativas das canalizacións de gas; e coa Lei 30/1992, do 26 de novembro, de réxime xurídico das Administracións públicas e do procedemento administrativo común. Segundo.- No expediente instruído para o efecto cumpríronse os trámites regulamentarios. De acordo con todo o indicado, a Dirección Xeral de Enerxía e Minas Outorgar a Gas Galicia SDG SA a autorización administrativa para a distribución de gas natural canalizado no termo municipal de Silleda (Pontevedra), con suxeición ás seguintes condicións: Primeira.- A empresa Gas Galicia SDG SA constituirá no prazo de dous meses, a contar dende a notificación desta resolución, unha fianza por valor de 9.446,82 €, importe do 2% do orzamento das instalacións, para garantir o cumprimento das súas obrigas, conforme ao previsto no artigo 73.4 da Lei 34/1998, do 7 de outubro, e no artigo 82 do Real decreto 1434/2002, do 27 de decembro. Esta fianza constituirase na Caixa Xeral de Depósitos da Consellería de Facenda da Xunta de Galicia, en calquera das formas sinaladas no artigo 11.3 do Decreto 1775/1967, do 22 de xullo, sobre o réxime de instalación, ampliación e traslado de industrias, e será devolta unha vez se formalice a acta de posta en marcha das instalacións. Segunda.- Dentro do prazo de tres meses, contado a partir da notificación desta resolución, a empresa Gas Galicia SDG SA deberá solicitar ante a Dirección Xeral de Enerxía e Minas a aprobación do proxecto de execución, para o que deberá presentar o proxecto detallado das instalacións e, se é o caso, as separatas técnicas correspondentes. As instalacións e as súas montaxes deberán cumprir as disposicións e normas técnicas que en xeral sexan de aplicación e, en particular, as correspondentes ao Regulamento técnico de distribución e utilización de combustibles gasosos coas súas instrucións técnicas complementarias e as normas que os cumprimentan, regulamentos electrotécnicos, normas UNE e demais normativa e directrices vixentes, así como cantas as substitúan ou se diten a nivel estatal ou desta comunidade autónoma, e deberán preverse para responder aos avances tecnolóxicos no eido do gas e lograr abastecementos flexibles e seguros. Terceira.- A autorización administrativa que se outorga afecta ao termo municipal de Silleda, na provincia de Pontevedra, e contempla a gasificación do núcleo de poboación de Silleda de acordo coas especificacións e planos que figuran no proxecto presentado por Gas Galicia SDG SA, titulado “Proxecto de autorización administrativa de distribución de gas natural no termo municipal de Silleda (Pontevedra)–Xullo 2014”, e asinado pola enxeñeira industrial Isabel Fernández Romero (Colexiada nº 16.707 do Colexio Oficial de Enxeñeiros Industriais de Madrid). Cuarta.- Esta autorización outórgase sen prexuízo de terceiros e independentemente das autorizacións, licencias ou permisos de competencia municipal, provincial ou outros necesarios para a realización das obras das instalacións autorizadas. Quinta.- A Administración reserva para si o dereito a deixar sen efecto esta autorización por incumprimento das condicións estipuladas, pola facilitación de datos inexactos ou por calquera outra causa legal ou regulamentaria que así o prevexa. Contra a presente resolución, que non pon fin á vía administrativa, poderá interpoñerse recurso de alzada ante o conselleiro de Economía, Emprego e Industria no prazo dun mes, contado a partir do día seguinte ao da súa notificación ou publicación, de conformidade co disposto nos artigos 114 e 115 da Lei 30/1992, do 26 de novembro, de réxime xurídico das Administracións públicas e do procedemento administrativo común, e sen prexuízo de que os interesados poidan interpoñer calquera outro recurso que estimen pertinente. Santiago de Compostela, a 18 de xullo de 2016.—O Director xeral de Enerxía e Minas, Claudia Victoria Zapodeanu Cannizzo.